User talk:Ayavuya Ngqoba

UMQAMBHI✍🏼: A.NGQOBA 🦁🦁🦁🦁🦁🦁🦁 🦅🦅🦅🦅🦅🦅🦅 UMBONGO📜:UMZI ONTSUNDU UYAHLASELWA 🔥🔥🔥🔥🔥🔥🔥 🐊🐊🐊🐊🐊🐊🐊 NGOMNYAKA🕰️:2022 🌪️🌪️🌪️🌪️🌪️🌪️🌪️ 🧛‍♂️🧛‍♂️🧛‍♂️🧛‍♂️🧛‍♂️🧛‍♂️🧛‍♂️

UMzi ontsundu uyahlaselwa

Apha Imbongi isivezela indlela eziva ngayo ngempatho esiyinikwa ngabelungu, iyakrobisa inike nezilumko, ikwaveza nokucaphuka kwayo ngokuthi ikhuphe amagama arhabaxa anjengo "Alinakhaya na elibhadi..." elinye legama "...banqwala abangabhadlanga" ngaphez'koko ikwanazo nezivakalisi ezinentsingiselo efihlakeleyo, kodwa intsingiselo iye ivele icace xa uthe wawufunda lombongo.

Ikwasivezela ukubaluleka kozithanda, nokuzazi phambi kokuba ufune ulwazi ngolunye uhlanga elikulo mhlaba jikelele. Ikwa krobisa nangezenzo ezenzekayo ezithisa amandla nokugqeba iduma elingapholiyo ngokuthi kunyalwe ukulahlwa iSiko lesiNtu kumntu omnyama

UMZI ONTSUNDU UYAHLASELWA

Apha iyaswelwa iminqakathi ke rhabula ungafinci kuba iyiqhaqha iyibhengqe imiqala kumagongqongqo lobhekile. Rhambha elikhrintyela likrwitshe linkwintse likrwabaze ide ikratyake nenyongo Esalirhumela ugragramela likrazule krrr kukrwaqele amaqumrhu arhuqa umrhatshi ooNdlebe'zikhany'ilanga Alina khaya na elibhadi xa belibhadula lazibhaqa lilapha Lasohlulela umoya neze nyama izinto banqwala abanga bhadlanga

Ukugqwethwa kwengcinga zohlanga kuqala kubazali Kwexhwila ukuqonda uQamata kunanamhla asisamquli Samfamekiswa sayekiswa amadini kuba kuthwa awenyuki Saxelelwa ukuphumelela kusebenza nzima ebomini

Kodwa ukuphumelela ikuzazi ebomini Bathi nanku umphathi wehlabathi[uYesu] wobhubha uyasindisa "Kumnandi kuyabhiyozwa kwelo zulu" batsho abazali xa besifundisa Kodwa ke wakuphupha inkonzo ichaza ukubhubha amaThongo ayasikrobisa

Lomapunge eNkonzo ahlalelwa phantsi iminyaka, ubona kunzima uwashenxisa Bagxhidika kwiinqanawa basikhupha Embho sayiphika nentwaso yatsho ke ukuqeqisa Ezozandla zixhaphe igazi lookhokho ingaba thina zakusisindisa na?

Bamxhoma wafa, xa evuka bayixhafuza inyama yakhe Obukhohlakali bogqitha ubugqi hayi mabuhambe Bagxhidiki kwinqanawe ingqondo zethu niziphothanisile Kunanamhla iinyosi ezityebileyo uzibona ngonqaba

Yayintle inyama lemka ixesha yaguga, ingqondo ingaqondi Sathandabuza ukuthi "Inyathi ibuzwa kwabaphambili" Baxhwiphila nezixwexwe zamagama zokuxabela sihlonipha Ke ndithi! mabuchukumiseke ubuchule bakho, bungcotshe buchiza ingxaki zomntu omnyama Yini na wema wethula siticelwa isidima sikaQamata?

Alikho ikhaya eliyakusifudumeza njengelakhiwa ngokhokho bethu Masiy'Embo sikwazi ubumbhana silaw'le ngokwethu, kwilizwe lethu Cingcilili.